Hailemariam Desalegn

Hailemariam Desalegn Boshe (Amharic: ኀይለማሪያም ደሳለኝ ቦሼ; born 19 July 1965) be an Ethiopian politician wey serve as prime minister of Ethiopia from 2012 to 2018. He sanso previously serve as deputy prime minister den Minister of Foreign Affairs under Prime Minister Meles Zenawi from 2010 to 2012. After Meles ein death insyd August 2012, na Hailemariam succeed am as prime minister, initially insyd an acting capacity. Na dem then elect am as de chair of de Ethiopian People's Revolutionary Democratic Front (EPRDF), de ruling party, on 15 September 2012. Hailemariam sanso serve as de chairperson of de African Union from 2013 to 2014.

He submit ein resignation as prime minister den chair of de EPRDF on 15 February 2018 in response to de fallout from mass protests den unrest insyd 2016. Na dem accept ein resignation on 11 March 2018, buh na he stay in office as head of de caretaker government til 2 April 2018. Hailemariam be de first ruler in modern Ethiopian history make he step down; na previous leaders die in office anaa dem be overthrown. Na he say he want make he clear de way for reforms.

 Background 

 Early life 
Na dem born Hailemariam insyd 1965 insyd de Boloso Sore District Hombba of de Wolayita Zone insyd southern Ethiopia. Hailemariam be from Wolayta ethnic group of Ethiopia, de first largest insyd de Southern Nations, Nationalities, and People's Region (SNNPR). Ein family dey belong to de Apostolic Church of Ethiopia, a Oneness Pentecostal denomination wey no be part of mainstream Trinitarian Ethiopian Protestant Christianity (Pentay). He marry to Roman Tesfaye, he be well known to be both a religious den family man.

 Education 
Insyd 1988, na Hailemariam receive a bachelor's degree insyd civil engineering from Addis Ababa University. He subsequently work as a graduate assistant insyd de Arba Minch Water Technology Institute (now Arba Minch University). After two years of working insyd dis capacity, he win a scholarship to Tampere University of Technology insyd Finland, wer na he earn a master's degree insyd sanitation engineering. Upon ein return to Ethiopia, he serve insyd different academic den administrative capacities, wey dey include de dean of de Water Technology Institute, for 13 years. Insyd 2006, he sanso receive an MA insyd Organizational Leadership at Azusa Pacific University, California, US.

 References 

External links

"A New Leader in Office" Archived 14 October 2013 at the Wayback Machine, Ethiopia News interview with Hailemariam Desalegn, published 9 November 2010

Category:Wolayita
Category:1965 births
Category:Human
Category:Ethiopian people
Category:Prime ministers of Ethiopia
Category:Deputy prime ministers of Ethiopia
Category:Foreign ministers of Ethiopia
Category:Presidents of Southern Nations, Nationalities, and Peoples' Region
Category:Addis Ababa University alumni
Category:Azusa Pacific University alumni
Category:Ethiopian People's Revolutionary Democratic Front politicians
Category:Ethiopian Pentecostals
Category:Oneness Pentecostals
Category:People wey komot Southern Nations, Nationalities, and Peoples' Region
Category:Southern Ethiopian People's Democratic Movement politicians
Category:People wey komot Wolayita Zone
Category:21st-century Ethiopian politicians
Category:Articles wey dey contain video clips